Valtioneuvoston päätös valtion alkoholiliikkeen omaisuuden luovutushinnasta 1932
1932, kesäkuun 30 päivänä.

Vanhemman hallitussihteeri Mannisen esittelyn päätyttyä saapui valtioneuvoston istuntoon sosialiministeriön esittelijä, osastosihteeri Venäläinen ja esitteli:

1. Kysymyksen valtion alkoholiliikkeelle kuuluvan omaisuuden luovutushinnan määräämisestä.

N:o 92/288 K.D.Sos.M.R.os.1932.

Valtioneuvosto päätti muuttaa helmikuun 9. päivänä 1932 asiasta tekemäänsä päätöstä siten, että puheenaoleva omaisuus oli luovutettava Oy. Alkoholiliike Ab.-nimiselle yhtiölle sen arvoisena kuin se oli valtion alkoholiliikkeen kirjanpidossa, kuitenkin niin, että yhtiön oli mainitun hinnan lisäksi suoritettava valtion alkoholiliikkeen varastossa olleesta 1.260.000 litran määrästä 100-prosenttiseksi laskettua väkiviinaa valmisteveroa vastaava lisämaksu eli siis 37.800.000 markkaa, mikä oli otettava huomioon sopimusta yhtiön kanssa laadittaessa.

</div>

Lähde
 Kansallisarkistossa oleva valtioneuvoston pöytäkirjat VI 1932 (Ca:163), sivu 285. Digitoitu asiakirja.

Valtioneuvoston päätökset
Alko
Valtion alkoholiliike
1932